Genggeng

Genggeng () ialah sejenis moluska lautan pelagik dari keluarga sefalopod Nautilidae. Keluarga tersebut terdiri daripada enam spesies hidup dalam dua genus, salah satu genus ini adalah Nautilus yang jenis. Semua spesies dalam keluarga moluska ini dilindungi di bawah Lampiran II Konvensyen Perdagangan Antarabangsa Spesies Terancam Flora dan Fauna Liar. Haiwan ini ditemukan di Lautan Hindi dan Lautan Pasifik.

Bentuk haiwan ini tidak berubah selama ratusan jutaan tahun dan sering dianggap sebagai "fosil hidup".

 Peristilahan 
Nama genggeng asalnya dipakai kepada spesies Nautilus pompilius.

 Taksonomi 
Nama keluarganya dijejak daripada bahasa Latin daripada kata bahasa Yunani  nautílos bermaksud "kelasi", nama ini dahulunya merujuk kepada sejenis gurita dalam genus Argonauta yang disangka menggunakan dua lengannya seperti layar.

Keluarga Nautilidae mempunyai enam spesies yang masih hidup dan beberapa spesies yang telah pupus dalam dua genus:

Genus Allonautilus
A. perforatus
A. scrobiculatus
Genus Nautilus
N. belauensis
†N. cookanum
N. macromphalus
N. pompilius (jenis)
N. p. pompilius
N. p. suluensis
†N. praepompilius
N. stenomphalus

 Ciri 
 Cangkerang 
Cangkerang genggeng diperbuat daripada aragonit dan penuh gewang. Ia terdiri daripada dua lapisan: lapisan luar berwarna putih dengan belang jingga gelap dan lapisan dalam putih yang berkilau warna-warni.

Ia melindungi organ-organnya dan membantu mengawal keapungannya melalui sebuah sistem yang mengepam gas keluar atau masuk dalam badannya seperti kapal selam. Cangkerang nautilus boleh menahan tekanan dasar laut sehingga kedalaman kira-kira 800 meter. Jika nautilus menyelam lagi dalam, cangkerang tersebut akan remuk.

 Badan 
Biji mata genggeng ringkas dan kecil yang tidak dapat melihat tajam. Ia menggunakan deria bau untuk mencari makanan dan pasangan.

Mulutnya terdiri daripada paruh kuat yang mampu merenggut mangsa seperti krustasea dari batu yang dihinggap.

 Rujukan